**D ô v o d o v á s p r á v a**

**A. Všeobecná časť**

Podľa § 67 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov sa na rokovanie Národnej rady Slovenskej republiky predkladá návrh zákona, ktorým sa mení zákon č. 315/1996 Z. z. o premávke na pozemných komunikáciách v znení neskorších predpisov.

 Základným zámerom predloženého poslaneckého návrhu je zvýšenie bezpečnosti a plynulosti premávky na cestách.

 Návrh zákona je v súlade s v súlade s  Ústavou, ústavnými zákonmi a inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná.

 Návrh zákona nebude mať dopad na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie.

Materiál nemá finančný, ekonomický, environmentálny vplyv, ani vplyv na zamestnanosť a podnikateľské prostredie.

**B. Osobitná časť :**

**K Čl. I:**

K bodu 1:

Vodičom motorových vozidiel sa ustanovuje povinnosť vždy počas jazdy rozsvietiť ustanovené osvetlenie vozidla a vodičom nemotorových vozidiel sa ustanovuje povinnosť použiť ustanovené osvetlenie počas jazdy za zníženej viditeľnosti.

K bodu 2:

Ustanovuje sa v záujme zachovania plynulosti premávky na diaľniciach, že na diaľnici je dovolená len premávka motorových vozidiel, ktorých najvyššia povolená rýchlosť nie je nižšia ako 70 km/h.

**K Čl. II:**

Účinnosť sa navrhuje ustanoviť od 1.marca 2007 s výnimkou ustanovenia § 33 ods. 1, ktoré nadobúda účinnosť 1. júla 2007.